Document ID: /roh_data/filtered/fineweb-2-filterrobots_roh.jsonl.gz/8789

Sco la Gronda Britannia vul era la Russia purtar enavos ses burgais ch'èn en l'Egipta. Tenor l'agentura da novitads russa Interfax ha Putin incumbensà la regenza d'organisar il transport enavos.
Naginas cumprovas per ina bumba
La Gronda Britannia e la Russia reageschan uschia sin la crudada d'in aviun russ sin la peninsla Sinai la fin d'emna, nua che 224 persunas èn mortas. La Gronda Britannia ed ils Stadis Unids speculeschan ch'igl haja dà ina bumba en l'aviun pia in act terroristic. Cumprovas na datti però anc naginas.